2015 m. gruodžio 2 d. Seimo Kriminalinės žvalgybos parlamentinės kontrolės komisija susitiko su Kriminalinė policijos biuro vadovais
Seimo Kriminalinės žvalgybos parlamentinės kontrolės komisija 2015 m. gruodžio 2 d. susitiko su Lietuvos kriminalinės policijos biuro (toliau – LKPB) vadovais Rolandu Kiškiu, Andžejumi Roginskiu ir Artūru Belovu.
Susitikimo metu pagrindinis dėmesys buvo skirtas kriminalinės žvalgybos metu gautos informacijos naudojimui, t.y. – ne tik kaip žvalgybinė informacija naudojama LKPB, bet ir kaip ja keičiamasi bendradarbiaujant su kitais kriminalinės žvalgybos subjektais arba kai tokią informaciją reikia teiki šalies vadovams ar kitoms institucijoms.
Susitikime taip pat buvo aptariamos kriminalinės žvalgybos galimybės užkertant kelią galimiems teroristiniams išpuoliams padidėjus tokių išpuolių grėsmei.
Komisijos pirmininkas Darius Petrošius pažymėjo, kad „...nors šiuo metu mūsų kriminalistai yra stipriai pažengę savo srityje ir išsiveržę į pirmaujančių gretas Europoje, tačiau, dėl sparčiai besikeičiančios situacijos, turėtume visi galvoti kaip didinti mūsų kriminalistų galimybes efektyviai atlikti jiems nustatytus uždavinius“. 

